Diari Oficial de la Generalitat Valenciana


Sumari del DOGV 5533, del 13-06-2007 (2007/7298)

RESOLUCIÓ de 28 de maig de 2007, del director de l'Entitat Pública de Transport Metropolità de València, per la qual es convoquen proves per a l'obtenció del carnet de conductor de taxi en l'Àrea de Prestació Conjunta de València.
--------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5533

Data del DOGV
:   13-06-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/7298


Data del document
:   28-05-2007

Organisme emissor
:   Entitat Pública de Transport Metropolità de València

Tipus de document
:   Resolució

Descriptors 

:   * Agència Valenciana de Mobilitat
    * València
    * examen
    * permís de conducció
    * taxi
    * transport públic
    * personal de transport

RESOLUCIÓ de 28 de maig de 2007, del director de l'Entitat Pública de Transport Metropolità de València, per la qual es convoquen proves per a l'obtenció del carnet de conductor de taxi en l'Àrea de Prestació Conjunta de València. [2007/7298]  
La Resolució de 7 de gener de 1997, de la Direcció General de Transports (DOGV núm. 2908, de 14 de gener), establix que les proves per a l'obtenció del carnet de conductor en les àrees de prestació conjunta de la Comunitat Valenciana seran convocades per l'òrgan competent. La Resolució de 30 de març de 1998, dictada per eixa mateixa Direcció General (DOGV núm. 3233, de 30 d'abril) preveu que les proves seran convocades amb una periodicitat mínima de dos vegades a l'any (maig i novembre), possibilitant la celebració de convocatòries extraordinàries. Les dites resolucions van ser adoptades en virtut de les competències atribuïdes a la Direcció General de Transports en virtut de l'Orde de la conselleria d'Obres Públiques, Urbanisme i Transports, de 20 de desembre de 1996 (DOGV núm. 2902, de 3 de gener de 1997).  
Els articles 4.2,a) de la Llei 9/2000, de la Generalitat Valenciana, de constitució de l'entitat Pública de Transport Metropolità de València (DOGV núm. 3889, de 30 de novembre) i 3.2,a) dels seus Estatuts, aprovats per acord del Consell de la Generalitat Valenciana de 5 d'octubre de 2001 (DOGV núm. 4105, d'11 d'octubre), atribuïxen a esta entitat les competències en matèria de gestió administrativa del taxi en l'Àrea de Prestació Conjunta de València.   
En atenció al que exposa i de conformitat amb l'article 23 dels Estatuts de l'Entitat Pública de Transport Metropolità de València, resolc:  
Primer. Convocar la celebració de les proves per a l'obtenció del carnet de conductor de l'Àrea de Prestació Conjunta de València, així com la seua renovació.  
Les proves per a l'obtenció del carnet de conductor de l'Àrea de Prestació Conjunta de València se celebraran en el dia, hora i lloc referenciats en l'apartat A) de l'annex de la present resolució.   
Segon. El tribunal qualificador estarà compost pels membres relacionats en l'apartat B) de l'annex de la present resolució.  
Tercer. Les sol·licituds podran presentar-se entre els dies 11 de juny i 2 de juliol, ambdós inclusivament, de 2007, en el Registre de l'Entitat Pública de Transport Metropolità de València o per qualsevol de les formes establides en l'article 1 del Decret 130/1998, de 8 de setembre, del Consell de la Generalitat Valenciana. Les sol·licituds que es presenten a través de les oficines de correus hauran d'entregar-se en sobre obert perquè puguen ser segellades pel funcionari de correus abans de ser certificades.  
Quart. Per a ser admesos a les proves el personal aspirant haurà de reunir els requisits següents:  
a) Estar en possessió del carn de conduir del tipus B+BTP o superior o homologats.  
b) No haver sigut condemnat per sentència ferma per delictes dolosos. Per a acreditar este extrem, haurà de presentar-se un certificat d'antecedents penals.  
c) Haver abonat els drets d'examen.  
Cinqué. Documentació que ha d'adjuntar a la sol·licitud:  
a) Una fotocòpia compulsada del Document Nacional d'Identitat.  
b) Una fotocòpia compulsada del permís de conduir.  
c) Una foto grandària carnet.  
d) Certificat d'antecedents penals que acredite no haver sigut condemnat per sentència ferma per delictes dolosos.  
e) Un exemplar per a l'administració de l'imprés de pagament dels drets d'examen, amb la certificació mecànica o firma autoritzada de l'entitat financera col·laboradora.  
Sisé. El procediment i terminis per a l'exposició de llistes provisionals i definitives, el desenrotllament, contingut i programa de les proves, així com els resultats dels exàmens, s'ajustaran al que disposa l'annex I de la Resolució de 30 de març de 1998, de la Direcció General de Transports, per la que s'establixen les bases de les proves per a l'obtenció del carnet de conductor de taxi en les àrees de prestació conjunta existents a la Comunitat Autònoma Valenciana.  
Seté. Les llistes provisionals i definitives d'admesos i exclosos, així com la d'aprovats, seran exposades en el tauler d'anuncis de l'Entitat Pública de Transport Metropolità de València.  
La present convocatòria i tots els actes administratius que se'n deriven podran ser impugnats en els casos i en la forma establida en l'article 4.5 dels Estatuts de l'Entitat Pública de Transport Metropolità de València, aprovats per Acord del Consell de la Generalitat Valenciana, de 5 d'octubre de 2001 i en els articles 107 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener. Tot això sense perjuí que puguen exercitar-se qualssevol altres recursos que s'estimen oportuns.   
ANNEX   
A) Celebració de l'examen.  
Dia: 21 de juliol de 2007  
Hora de començament: 9 del matí.  
Lloc: Universitat de València, Campus dels Tarongers-Aulario Nord (Aula 101). Av. dels Tarongers, s/n (València).  
B) Composició del tribunal qualificador.  
- Tribunal titular:  
President: F. José Moltó Orduña, cap de l'Àrea Economicoadministrativa eTM.   
Secretària: Elena Gil Valdés, assessora jurídica de l'eTM   
Vocal: Adela Juan Navarro, assessora jurídica de l'eTM.  
- Tribunal suplent:  
President: Gregorio Haro Javaloyes, cap de l'Àrea de Sistemes de Peatge, Comunicacions i Informàtica eTM.  
Secretari: Javier Amo López, responsable del Departament de Comptabilitat eTM.  
Vocal: Julio Rubio Tendero, Àrea d'Estudis i Planificació.  
Burjassot, 28 de maig de 2007.- El director: Aurelio López Martín.